Jean-Luc Mélenchon lupaa laskea eläkeiän 60 vuoteen, kutistaa työviikot 32 tuntiin, nyhtää 90 prosentin verot yli 400 000 euron vuosituloista sekä kansallistaa moottoritiet ja energiayhtiöt.

Celeste van Isterdael ja Fabrice Delaune kampanjoivat Lillessä presidenttiehdokas Jean-Luc Mélenchonin puolesta.­

Lille

Rue Saint-Druon on pieni katu, mutta juuri nyt tällä tiilisten kaupunkitalojen raitilla yritetään tehdä suuria asioita: muuttaa Ranska ja Eurooppa sellaisena kuin sen tunnemme.

Celeste van Isterdael koputteli torstai-iltana ovea toisensa jälkeen ja julisti avaajille toivon sanomaa: hänen presidenttiehdokkaansa Jean-Luc Mélenchon jakaisi ranskalaisten vaurauden uudelleen, repisi maan irti sotilasliitto Natosta ja neuvottelisi uusiksi Euroopan unionin sopimukset.